Eugène Mousset
De (Johann Michel) Eugène Mousset, gebuer de 26. September 1877 zu Esch-Uelzecht an och do gestuerwen de 14. Februar 1941, war e lëtzebuergesche Moler.

Säi Liewen 
Den Eugène Mousset gouf zu Esch-Uelzecht op der Nummer 30 an der Groussgaass gebuer, wou säi Papp eng Bäckerei hat. Hien huet zu Karlsruhe, Antwerpen, München a Paräis Konscht studéiert.

Vun 1924 un war hien Zeecheprofesser an der Industrieschoul zu Esch-Uelzecht.
Hien huet haaptsächlech Portraiten a Wanterlandschafte gemoolt.

 "Vor allem suche ich die wundervollen "sous-bois" auf, die in unserem Ländchen so häufig sind und die man ähnlich kaum anderswo sieht. So der Ellergrund, den Sie früher gewiss besucht haben, als er noch nicht so entblösst war. Dann die Waldpartien an der Syr und der Hallerbach..."

Säin Haus zu Esch-Uelzecht koum 2001 op den Inventaire supplémentaire vun der Lëscht vun de klasséierte Monumenter.

Éierungen an Auszeechnungen 
 1916 Prix Grand-Duc Adolphe vum Cercle artistique de Luxembourg
 1982 huet d'Lëtzebuerger Post en Timber mat enger Wanterlandschaft vum Mousset erausginn
 Zu Esch-Uelzecht ass d'Strooss Rue Eugène Mousset no him benannt

Ausstellungen 
Vum 22. Oktober bis de 6. November 1977 war a senger Heemechtsstad Esch-Uelzecht an de Foyerë vum Escher Theater eng grouss Ausstellung fir den 100. Gebuertdag vum Kënschtler. 82 Biller vum Mousset, vun deenen déi meescht am Ueleg gemoolt waren, konnten do bewonnert ginn.

Seng Wierker (Auswiel) 
Ellergronn sous la neige
L'Alzette à Noertzange
Ellergronn en hiver
Sous-bois en automne
Ellergronn au printemps

Literatur 
 Luciano Pagliarini, Laura Caregari: Eugène Mousset: Le Maître d'Esch - Der Escher Meister. Esch-Uelzecht: Éditions Schortgen, 2017. 176 S. ISBN 978-99959-36-54-9.

Kuckt och 
 Lëscht vu lëtzebuergesche Konschtschafenden
 Mousset-Haus Esch-Uelzecht

Um Spaweck 

 Der Werdegang eines Sechzigjährigen: Eugen Mousset, der Schneemaler 28.9.1877—28.8.1837 am Luxemburger Wort Nr. 131 vum 10. Mee 1940, S. 7

Gebuer 1877
Lëtzebuergesch Moler
Gestuerwen 1941
Eugène Mousset
Prix Grand-Duc Adolphe
Lëtzebuergesch Enseignanten